kardosdrur/scandi-wiki huggingface dataset:
Annika Hoydal

Annika Hoydal (født 19. november 1945) er en færøsk sangerinde, komponist og skuespillerinde.

Opvækst og karriere 
Hun er født i den færøske hovedstad Tórshavn som datter af forfatteren Karsten Hoydal og Marie Louise Hoydal, født Falk-Rønne, og hun har tre brødre: Gunnar, Kjartan og Egil. Hun er opvokset nogle år i Sydamerika. Senere boede hun også i Spanien og Skotland. I 1973 blev hun færdiguddannet som skuespillerinde på Statens Teaterskole, men allerede 1966 debuterede hun med gruppen Harkaliðið som sangerinde på Færøerne.

I dag bor hun i København og er kendt i hele Norden. Hendes forbindelse til Færøerne er stærk. Det færøske er udgangspunkt i hendes værk. Hun er især beundrer af William Heinesen, og pladen Til børn og vaksin fra 1975 med børnesange fra Hans Andrias Djurhuus hører blandt de færøske klassikere. De fleste tekster, hun synger, stammer fra broderen Gunnar Hoydal, som er en vigtig digter på Færøerne. Annika Hoydal deltog i Dansk Melodi Grand Prix 1979 med sangen "Aldan" ("Bølgen"), som hun selv har komponeret, og hendes bror Gunnar Hoydal har skrevet tekst til. Sangen blev nummer fire.

Politikeren Høgni Hoydal er Annika Hoydals nevø.

Diskografi 
 Harkaliðið 1 (1967)
 Harkaliðið 2 (1968)
 Harkaliðið 3: Vind op i rå (1969)
 Harkaliðið 4: Harkaliðið  (1972)
 Til Børn og Vaksin (1975, tekster fra Gunnar Hoydal og Hans Andrias Djurhuus)
 Annika og Jógvan (1977)
 Mit Eget Land (1981)
 Spor i Sjónum / Spor i Vandet (1983)
 Harkaliðið 5: Mjólkavegurin (1985)
 Harkaliðið 6: Nýtt Grovt og Gamalt  (1986)
 Dulcinea (1991)
 Havið / The Ocean (1997)
 Stjerner mine venner (2000, tekster af William Heinesen)

Filmografi 
 Violer er blå (1975) – Suzanne

Hæder 
 2016 - Vandt en Faroese Music Award i kategorien Årets musikæder.
 2016 - Vandt en Faroese Music Award i kategorien Årets kvindelige eller mandlige sanger - Folk, Country og Blues.
 2016 - Vandt en Faroese Music Award for Årets udgave for albummet Endurljós.

Noter

Eksterne henvisninger 
 Hjemmeside (på færøsk, dansk og engelsk)
 

Musikere fra Færøerne
Skuespillere fra Færøerne
Sangere fra Færøerne
Komponister fra Færøerne
Deltagere ved Dansk Melodi Grand Prix 1979
Personer fra Thorshavn
Hoydal

Hoydal kan betyde:
 Hoydalar, dansk Højdal, en bydel af den færøske hovedstad Tórshavn
 Politikeren og forfatteren Karsten Hoydal (1912-1990). (født i Hoydølum).
 Karsten Hoydals søn Gunnar Hoydal (f. 1941), forfatter.
 Karsten Hoydals datter Annika Hoydal (f. 1945), musiker.
 Karsten Hoydals sønnesøn Høgni Hoydal (f. 1966), politiker. (søn af Kjartan Hoydal).
 Gunnar Hoydals søn Dánial Hoydal (f. 1971), digter.

Tórshavn
Løgneren

Løgneren er en roman skrevet af Martin A. Hansen.

De første forarbejder stammer fra 1942, og Martin A. Hansen arbejdede med teksten ad flere omgange og færdigskrev den først i 1949. Den blev skrevet som radioroman på opfordring fra Statsradiofonien (Danmarks Radio), og første afsnit blev oplæst af skuespilleren Pouel Kern den 15. januar 1950.
Siden blev romanen trykt som føljeton i Berlingske Aftenavis med illustrationer af Ib Spang Olsen. Romanen blev filmatiseret i 1970.

Romanen er Martin A. Hansens hovedværk og med sine næsten 400.000 trykte eksemplarer også et anerkendt hovedværk i dansk litteratur. Den har under 200 sider, men er fyldt med henvisninger til Bibel- og andre litterære tekster og dermed ikke så let tilgængelig. Sprogtonen er melankolsk til ironisk, sarkastisk, fortvivlet, men også blid, når forfatteren beskriver naturoplevelser.
   
Handlingen foregår på Sandø, hvor den ca. 40-årige lærer og degn Johannes Vig lever som enlig iagttager blandt øens befolkning. Han er en splittet (og alkoholiseret) mand i efterkrigens Danmark, der har svært ved at træffe beslutninger. Han føler sig tiltrukket af en ung kvinde, der har været hans skoleelev engang. Men han føler sig også draget mod en gift kvinde på øen. Det lykkedes ikke for ham at beslutte sig for et liv med nogen af dem, derimod vælger han ensomheden.
Romanen er skrevet som en dagbog, der henvender sig til en konstrueret læser ved navn "Nathanael".

Litteratur 
 Martin A. Hansen (1950): Løgneren. Gyldendal, 187 sider, 
 Henrik Ljungberg (1994): Den falske dagbog: om Martin A. Hansens sidste roman, Løgneren. Gyldendal, 112 sider,

Referencer

Eksterne henvisninger 
 Mette Henriksen (2004): Analyse af Løgneren, på litteratursiden.dk

Romaner fra Danmark
Litteratur i 1950
Ingen kender natten

Ingen kender natten er en roman skrevet af H.C. Branner i 1955. Bogen, der betegnes som en psykologisk roman, skildrer København under besættelsen.

Referencer 

Romaner fra Danmark
Litteratur i 1955
Legetøj (roman)

Legetøj er en roman af H.C. Branner fra 1936. Der er tale om forfatterens debutroman, hvor han i et fremragende og fængslende sprog skildrer livet i et engrosfirma, der handler med legetøj. Men dens egentlige tema er løgnen og bedraget mellem menneskene, fremkaldt af angst og magtbegær.
Firmaet er et minisamfund, et forfærdende billede på tiden i 1930'erne med fascismens fremvækst.

Romaner fra Danmark
Litteratur i 1936
Jóannes Patursson

Jóannes Patursson (6. maj 1866 i Kirkjubøur – 2. august 1946 smst) var en færøsk kongsbonde, forfatter og nationalistisk politiker, som var en af de mest indflydelsesrige mænd i Færøernes historie.

Jóannes blev født på kongsgården i Kirkjubøur som søn af Poul Peder Pedersen (Páll Patursson) og Trine Dionedatter. Han var oldebarn af nationalhelten Nólsoyar Páll, og både hans søster Helena Patursson og broderen Sverre Patursson blev kendte journalister og forfattere. Han var gift med Guðny Eiriksdóttir fra Karlsskála, Island. Deres søn Erlendur Patursson blev en vigtig politiker og forfatter på Færøerne.

Han deltog i julemødet 1888, begyndelsen til Færøernes nationalbevægelse. Til mødet skrev han hymnen Nú er tann stundin komin til handa ("Nu er stunden oprundet"). Men den 22-årige var for genert til at foredrage hymnen selv, så det gjorde hans ældre landsmand Rasmus Christoffer Effersøe. Nú er tann stundin ... er siden blevet et synonym for denne periode. Digteren Janus Djurhuus sagde, at en oplæsning af digtet i hans skoletid vakte hans digteriske passion. Men digtet selv har egentlig ikke så høj litterær kvalitet, når man sammenligner det med Paturssons senere værker.

Fra 1901 var han medlem af lagtinget og indtil 1906 også medlem af Folketinget. 1903 udgav han bogen Færøsk politik. I det danske landsting sad han i perioderne 1918-1920 og 1928-1936. I 1906 grundlagde han partiet Sjálvstýrisflokkurin (Selvstyrepartiet). Men i 1940 stiftede han Fólkaflokkurin (Folkepartiet). Han var lagtingsmedlem uafbrudt til sin død 1946.

Han blev Ridder af Dannebrog i 1907.

Værker 
 1888 – Nú er tann stundin ... 
 1903 – Færøsk politik
 1922-1945 – Kvæðabók I-V (kvadebog)
 1925 – Føroysk kvæði um brøgd norðmanna ættarinnar úti og heima
 1931 – Færøsk selvstyre
 1932 – Yrkingar (digte)
 1933 – Við ókunnugum fólki til Kirkjubøar
 1936 – Heilsan í forðum og nú
 1966 – Tættir úr Kirkjubøar søgu, endurminningar (nidviser fra Kirkjubøs historie, erindringer)

Litteratur 
 Hans Jacob Debes: Jóannes Patursson : ein byrjan til eina politiska ævisøgu (med billeder af Sámal Joensen Mikines). Tórshavn: Søgumál, 1991. – 161 s.
 Hans Jacob Debes: Nú er tann stundin ... Tjóðskaparrørsla og sjálvstýrispolitikkur til 1906. Tórshavn: Føroya Skúlabókagrunnur, 1982. – 391 s. (Færøsk Litteraturpris 1986)

Eksterne henvisninger 

 Jóannes Patursson på Dansk Forfatterleksikon

 Patursson.com  (kongsbondens hjemmeside på færøsk og engelsk)

Digtere fra Færøerne
Sangskrivere fra Færøerne
Faglitterære forfattere fra Færøerne
Lagtingsmedlemmer fra Færøerne
Tidligere folketingsmedlemmer fra Venstre
Tidligere folketingsmedlemmer fra Færøerne
Landstingsmedlemmer fra Færøerne
Folketingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Politikere fra Fólkaflokkurin
Politikere fra Sjálvstýrisflokkurin
Personer i Kraks Blå Bog (afdøde)
Personer i Dansk Biografisk Leksikon
Riddere af Dannebrog
Agronomer fra Færøerne
Landmænd fra Færøerne
Kirkjubøur
Personer fra Strømø
Julemødet 1888
Rend mig i traditionerne

Rend mig i traditionerne er en roman fra 1958, skrevet af Leif Panduro.

Den handler om den unge gymnasieelev David, der er forkælet, forvirret og fuld af Weltschmerz. Hele hans tilværelse er blevet tilrettelagt for ham, men han føler sig på tværs af alt. Til en fest ramler det hele for ham og han drager ind til København, hvor han vandrer rundt i flere dage, indtil han ved et uheld får sit slips i klemme i en cigaretautomat. Han bliver pågrebet af myndighederne og anbragt på et sanatorium, hvor han fortæller sin historie til sin døve medpatient.

Romanen blev filmatiseret i 1979 med Henrik Koefoed i hovedrollen.

Leif Panduro skildrer gennem hovedpersonen David sit syn på samfundets tendenser i 1950'erne. Han kritiserer gennem hovedpersonen samfundets ønske om konformitet og opfyldelse af normer. David stritter imod dette, og bliver anset som værende skør. Panduro ønsker at stille spørgsmålet om, hvorvidt David eller samfundet er syg(t). I det hele taget ønsker Panduro at udfordre den konsensusorientering han mente eksisterede i perioden.

Den dag i dag er romanen yderst relevant, særligt for unge mennesker da den stiller spørgsmål til nogle af livets store valg såsom uddannelse og fremtid.

Eksterne henvisninger 
 Analyse – Rend mig i traditionerne 

Romaner fra Danmark
Litteratur i 1958
Fjenden i spejlet

Fjenden i spejlet er en roman fra 2004 af Leif Davidsen.

Romanen foregår i USA efter terrorangrebene den 11. september 2001. 

Romanen handler om den serbiske lejemorder Vuk, der under falsk identitet lever en borgerlig tilværelse i USA.  Efter den 11. september 2001 strammer de amerikanske myndigheder grebet i jagten på illegale indvandrere, så Vuk, der er efterlyst i Europa og hurtigt afsløres af CIA, skal udleveres til Danmark. Han har til gengæld nogle oplysninger at handle med. Disse informationer kan muligvis forhindre terrorisme, og han udstyres derfor med en tredje identitet af CIA, så han, hvis missionen lykkes, har mulighed for blive en fri mand.

Bøger af Leif Davidsen
Litteratur i 2004
Krimier
Aden

Aden er en havneby i Yemen ved det Røde Havs udmunding. Fungerede som hovedstad i Sydyemen, indtil Nord- og Sydyemen forenedes i 1990.

Byen har lagt navn til Adenbugten, som den ligger ud til.

Referencer

Eksterne henvisninger 

 
Havnebyer
Kjeld Petersen

Kjeld Petersen (født 1. juli 1920 i København, død 24. maj 1962 på Frederiksberg) var en dansk skuespiller.

Liv og karriere 
Petersen debuterede som skuespiller på Betty Nansen Teatret i 1939. Han optrådte siden på provinsturnéer, Aarhus Teater, samt forskellige københavnske og frederiksbergske scener, blandt andet Riddersalen, Apolloteatret, hos Stig Lommer gennem 1950'erne hos ABC-revyerne i komiker-duo med Dirch Passer. Herefter havde han engagement på Allé-Scenen og Folketeatret.

Kjeld Petersen var bror til filmkritikeren og manuskriptforfatteren Bent Grasten. Kjeld Petersen blev den 2. maj 1953 gift i Birkerød Kirke med Ulla Krohn, men ægteskabet varede kun nogle få år. 

Han døde af en blodprop i hjertet i en alder af 41 år – natten efter premieren på forestillingen Holder De af Brams, Passer og Petersen?, som han medvirkede i sammen med Ingeborg Brams og Dirch Passer på ABC Teatret på Frederiksberg.

Udvalgt filmografi

Kilder 
 Bent Grasten (red.), Nej Kjeld, le vil de le, og det er lige så stort – en bog om Kjeld Petersen, Arena, 1962.

Eksterne henvisninger 
 
 

Skuespillere fra Danmark
Komikere fra Danmark
Bodilprisen for bedste mandlige hovedrolle
Personer i Kraks Blå Bog (afdøde)
Personer fra København
Far betaler

Far betaler er en dansk film fra 1946. Et herligt og ukompliceret lystspil.
Manuskript Arvid Müller.
Instruktion Johan Jacobsen.
Blandt de medvirkende kan nævnes:

Gunnar Lauring
Randi Michelsen
Astrid Villaume
Kjeld Petersen
Preben Neergaard
Grethe Thordahl
Helge Kjærulff-Schmidt
Charles Wilken
Schiøler Linck
Gunnar Lemvigh
Paul Hagen

Eksterne henvisninger 
 

Komediefilm fra Danmark
Danske film fra 1946
Lise kommer til byen

Lise kommer til Byen er en dansk spillefilm fra 1947 instrueret af Alice O'Fredericks og Lau Lauritzen Jr. efter manuskript af Grete Frische.

Handling 
Lise er en lille, ung pige, der, mens hun serverer for gæsterne i sin onkels kro, drømmer om karriere og rigdom. Hun har et stort aktiv, mener hun, i sin klokkerene sangstemme. Hun synger for hver søndag ved gudstjenesten i landsbyens kirke, og stedets organist og skolelærer, der dybt i sit hjerte bærer en hemmelig kærlighed til Lise, opmuntrer og hjælper hende.

Medvirkende i udvalg 
Gerda Gilboe
Poul Reichhardt
Lau Lauritzen jun.
Lisbeth Movin
Lise Thomsen
Preben Mahrt
Kjeld Petersen
Einar Juhl
Ib Schønberg

Noter

Eksterne henvisninger 
 

Spillefilm fra Danmark
Danske film fra 1947
Film instrueret af Alice O'Fredericks
Film instrueret af Lau Lauritzen junior
Op og ned langs kysten

Op og ned langs kysten er en dansk film fra 1950. En god lystspilfarce med Kjeld Petersen i hopla og med jazzmusik fra Svend Asmussen og co.
Manuskript Arvid Müller.
Instruktion Stig Lommer.
Blandt de medvirkende kan nævnes:

Lily Broberg
Bodil Steen
Ulrik Neumann
Preben Mahrt
Kjeld Petersen
Olaf Ussing
Svend Asmussen
Frederik (trommeslager)
Jørgen Ingmann

Eksterne henvisninger 
 

Komediefilm fra Danmark
Danske film fra 1950
Johannes Pedersen

Johannes Pedersen henviser til flere personer:

 Jóannes Patursson (færøsk forfatter og politiker) – (1866-1946)
 Johannes Pedersen (gymnast) (1892-1982) - dansk gymnast.
 Johannes Pedersen (civildommer) – (1898-1975)
 Johannes Pedersen (filolog) – (1883-1977)
 Johannes Pedersen (husmand) – (1901-1978)
 Johannes Pedersen (instruktør) - dansk instruktør og manuskriptforfatter
Travelbug

En travelbug er en ting, der findes i en geocache. I modsætning til almindelige bytteobjekter i geocaches er en travelbug forsynet med et metalskilt med et unikt ID-nummer. Ved hjælp af dette nummer kan man logge, hvordan travelbuggen flytter sig fra cache til cache. En travelbug kan have en mission som for eksempel at besøge samtlige svenske domkirker. Et sådant besøg bliver dokumenteret ved, at finderen fotograferer travelbuggen på de steder, der skal besøges. Andre travelbugs rejser rundt uden mål, men har for eksempel til opgave at blive fotograferet sammen med andre GPS-modtagere.

Referencer 

Satellitnavigering
Hobby

de:Geocaching#Trackables
sv:Geocaching#Travel Bug
Posta

Posta (før Postverk Føroya) er Færøernes postvæsen. Hovedposthuset er på ”Óðinshædd” i Tórshavn, hvorfra posten fordeles til de 11 posthuse. Derfra bliver posten bragt ud til de ca. 18.000 husholdninger af postbude.
 
Posta er en af landets største virksomheder med ca. 120 medarbejdere, som arbejder i seks forskellige afdelinger, deriblandt Frimærkeafdelingen.

Den 16. december 2005 blev Postverk Føroya omdannet til aktieselskabet P/F Postverk Føroya. 

De første færøske frimærker blev udgivet den 30. januar 1975. Samtidig begyndte den danske regering og det færøske landsstyre at forhandle om overtagelse af postvæsenet på Færøerne. Det førte til, at det færøske hjemmestyre den 1.april 1976 overtog postvæsenet på Færøerne.  

Der er ca. udgivet 990 færøske frimærker (2022).  Danmark er Filateliafdelingens største marked med næsten 40 % af det samlede salg til udlandet. Dernæst kommer Tyskland med ca. 17 %.  Salget af frimærker på Færøerne er ca. 2 % af den samlede omsætning.
 
Filateliafdelingens opgave er at producere frimærker til Posta og at markedsføre og sælge frimærker til samlere – særlig i udlandet.

Posta Faroe 

Den 6 august 2009 skiftede Postverk Føroya navn til Posta og internationalt markedføres de færøske frimærker under navnet Posta Faroe Islands.

Se også
Frimærkekunst på Færøerne

Litteratur 
 Don Brandt: Færøernes frimærker og historie. Postverk Føroya 2006, Tórshavn

Eksterne henvisninger 

 Postur.fo Hjemmeside på færøsk 
 Stamps.fo Frimærkeportal
 Postverk Føroya  (Kunst)
 Don Brandt: Færøernes frimærker og historie 

Offentligt ejede virksomheder fra Færøerne
Postvirksomheder
Filateli
Damen med de lyse handsker

Damen med de lyse Handsker er en spillefilm - en spionfilm - fra 1942 instrueret af Benjamin Christensen efter manuskript af Benjamin Christensen.

Handling 
Men jeg råder Dem til at være forsigtig... hveranden gæst på dette hotel er spion! Med disse ord, der tilhviskes ham af en russisk dame, introduceres den unge danske ingeniør Torben på et hotel, hvor filmens hovedhandling udspilles under verdenskrigen 1914-18. Han er lige kommet fra zarens Rusland, hvis hemmelige politi har tildelt ham kurerpas, mod at han til gengæld påtager sig at bringe nogle vigtige breve til zarens hemmelige repræsentant i et af de neutrale lande, hvor den internationale spionage florerer bag de tilsyneladende så fredelige kulisser. Han forelsker sig i hotellets stenograf, Irene, samtidig med at han får en uhyggelig følelse af, at hun på en eller anden måde har hemmelig forbindelse med en vis hr. Bestritsky, som han har grund til at mistænke for et mord.

Medvirkende 
Blandt de medvirkende kan nævnes:

Lily Weiding
Hans Henrik Krause
Tavs Neiiendam
Karl Jørgensen
Jessie Lauring
Olaf Ussing
Bjarne Henning-Jensen
Einar Juhl
Valdemar Skjerning
Bjørn Spiro

Referencer

Eksterne henvisninger 
 

Spillefilm fra Danmark
Danske film fra 1942
Film instrueret af Benjamin Christensen
Live 8

Live 8 var en række koncerter som afholdtes 2. juli 2005 i London, Paris, Berlin, Rom, Philadelphia (USA), Johannesburg, Tokyo, Moskva og Paris som en del af en kampagne ved navn Make Poverty History – "Gør fattigdom til historie". Koncerterne fandt sted 20 år efter Live Aid i 1985, og navnet Live 8 rummer en hyldest til det tidligere arrangement (på engelsk udtales "eight" og "aid" næsten ens).

Live 8-koncerterne afholdtes som optakt til en march til det 31. G8-topmøde, som fandt sted i Gleneagle i Skotland i juli 2005. Målet var at få verdens topledere til at slette ulandenes gæld til den rige verden, øge og forbedre bistanden og arbejde frem mod mere "retfærdige" regler for international handel for at gøre en ende på sult og fattigdom i den tredje verden. En elektronisk underskriftsindsamling fik tilslutning fra 26 millioner mennesker, og resultatet blev overbragt til G8-mødet.

Eksterne henvisninger 

Live 8s officielle hjemmeside
Make Poverty Historys hjemmeside 

Musikarrangementer
Politik
Grafisk roman

En grafisk roman (eng.: "graphic novel") betegner på dansk en længere tegneserie-fortælling med en sammenhængende historie – nærmest en tegnet roman. I den engelsksprogede verden betegner en graphic novel normalt også en længere fortælling, men bruges desuden i en bredere betydning om litterære, kunstneriske eller seriøse tegneserier i modsætning til børnetegneserier og trivialtegneserier (tilsammen comic books). Foregangsmanden for genren var amerikaneren Will Eisner med værket En kontrakt med Gud.

Andre eksempler på grafiske romaner er Nikopol Trilogien af Enki Bilal, Maus af Art Spiegelman, The Hunting Party af Pierre Christin, Morbus Gravis af Paolo Serpieri, Vogterne (eng.: Watchmen) af Alan Moore, Lovecraft af Hans Rodionoff, Het Verdiende Loon af Yuri Landman The Fallen af David Aaron Clark og RanXerox af Stefano Tamburini og Tanino Liberatore.
Sin City

Sin City er en amerikansk serie af grafiske noveller af forfatteren Frank Miller. Den første grafiske novelle blev udgivet på amerikansk i 1993. Sidenhen blev der udgivet fem mere og en bog med mindre historier fra Sin City. Sin City blev filmatiseret i 2005 af Robert Rodriguez, og efterfulgt af filmens succes blev andet oplag af serien udgivet samme år. Samtidig blev de tre første grafiske noveller er blevet udgivet på dansk af G. Floy Studio.

Serien er især kendt for sit meget åbenlyse udstilling af vold og nøgenhed samt den klare hyldest til 1940'ernes og 1950'ernes film noir ved kun at være sort-hvid med farver i nogle enkelte af grafiske noveller. Sin City refererer til byen, hvis fulde navn er Basin City, hvor hovedpersonerne er antihelte, hvor betjentene er bundkorrupte, og hvor de kriminelle er de laveste former for liv, man kan finde.


Historier fra Sin City

Sin City / The Hard Goodbye 

Den første historie i Frank Millers anmelderroste serie handler om Marv, en brutal, voldelig fyr, der har fundet sin store kærlighed, Goldie, som giver ham hans livs nat. Nogle timer senere opdager han, at Goldie er død. Han er overbevist om, at han er offer for en stor konspiration. Snart begynder hans hævntogt mod de forbrydere, der har haft noget at gøre med drabet på hans kære Goldie, og jo tættere han kommer på sagen, des højere kommer han op i det kriminelle hierarki, men så begynder et spørgsmål at komme til overfladen: Har han bildt sig det hele ind eller er det virkelighed?

En Dødbringende Dame / A Dame To Kill For 

Dwight er en enspænder med en mørk fortid, som han med glæde forsøger at lægge bag sig. Han arbejder som en fotograf og bor i en lille lejlighed. Da hans gamle flamme, Ava, ringer til ham og spørger ham om hjælp, nægter han først at have noget med hende at gøre igen, fordi hun knuste hans hjerte og forlod ham for rig fyr ved navn Damien. Men fristelsen er for stor, så han mødes med hende, og det er nok til at få følelserne frem i ham. Da hun fortæller ham alt om sin mands sadistiske terror mod hende, vil Dwight mere end gerne hjælpe hende med at rydde ham af vejen. Avas store manipulationsevne får ham under sin magt. Dwight trækkes ned i en mørk sammensværgelse, der næsten tager livet af ham, fordi Ava vil have større og større magt. Men da han overlever, sværger han hævn mod Ava, der endnu engang har knust hans hjerte og næsten dræbt ham.

Andre medier baseret på Sin City 

 Sin City (2005)
 Sin City: A Dame to Kill For (2014)

Eksterne henvisninger 
 Filmen Sin City
 G. Floy Studio

Tegneserier fra USA
Dark Horse Comics
Capture the flag

Capture the flag er spiltype inden for computerspil. Grundprincippet er, at alle spillere deles op i to hold, og hvert hold har en base hvor der står et flag. Det gælder så om at stjæle modstanderens flag, og bringe det tilbage til sin egen base. Men man kan ikke bare bringe det tilbage, da kriteriet også er at ens eget flag er hjemme i basen. Det hold der først har bragt modstanderens flag hjem x antal gange, vinder spillet.

Computerspil med capture the flag 
 Jedi Knight: Jedi Academy
 Quake III Arena
 Star Wars: Battlefront-serien

Computerspil gameplay
Free for all

Free for all, også kaldet Deathmatch, er inden for computerspil en type af spil, hvor alle er mod alle. Free for all er at finde i stort set alle spil der har en multiplayerfunktion.

Computerspil gameplay

de:Spielmodus (Computerspiel)#Deathmatch
Singleplayer

Singleplayer er det modsatte af multiplayer, og betyder at der i et computerspil kun er én spiller. Det er engelsk og betyder på dansk "enlig/eneste spiller".

Singleplayer-delen af et spil bygger som regel over en historie, der udvikler sig i løbet af spillet, og desuden også stigende sværhedsgrader.

Nogle spil understøtter både single- og multiplayer, mens andre kun understøtter en af delene.

Computerspil gameplay
Hoth

Hoth er en planet i Star Wars-universet. Planeten består af is, sne og bjerge. Hoth støder man første gang på i The Empire Strikes Back,hvor oprørerne skjuler sig.

Der er meget koldt på Hoth, faktisk er det alt fra 30 til 60 minus grader på planeten. Det er derfor vigtigt at have meget tøj på når man er på den. Det er livsfarligt at være udenfor på planeten, især om natten

Star Wars-planeter
Interview

Ordet interview har flere betydninger:

 Interview (journalistisk genre) - Genre indeholdende et uredigeret eller tilsyneladende uredigeret interview
 Interview (researchteknik) - Samtale baseret på spørgsmål og svar ofte med henblik på at opnå viden
 Kvalitativt forskningsinterview - Interview som forskningsmetode med henblik på at skabe kvalitativ empiri
Film
 Interview (tv-film) - en tv-film fra 1992.
 Interview (film) - en film fra 2007.
 The Interview - en film fra 2014.

Referencer 

Journalistik